
Az Európai Parlament,
–	tekintettel a Bizottság Parlamenthez és Tanácshoz intézett javaslatára (COM(2022)0454),
–	tekintettel az Európai Unió működéséről szóló szerződés 294. cikkének (2) bekezdésére és 114. cikkére, amelyek alapján a Bizottság javaslatát benyújtotta a Parlamenthez (C9‑0308/2022),
–	tekintettel az Európai Unió működéséről szóló szerződés 294. cikkének (3) bekezdésére,
–	tekintettel az Európai Gazdasági és Szociális Bizottság 2022. december 14-i véleményére[footnoteRef:1], [1:  	HL C 100., 2023.3.16., 101. o.] 

–	tekintettel az illetékes bizottság által az eljárási szabályzat 74. cikkének (4) bekezdése alapján jóváhagyott ideiglenes megállapodásra és a Tanács képviselőjének 2023. december 20-i írásbeli kötelezettségvállalására, amely szerint egyetért az Európai Parlament álláspontjával, az Európai Unió működéséről szóló szerződés 294. cikke (4) bekezdésével összhangban.
–	tekintettel eljárási szabályzata 59. cikkére,
–	tekintettel a Belső Piaci és Fogyasztóvédelmi Bizottság véleményére,
–	tekintettel az Ipari, Kutatási és Energiaügyi Bizottság jelentésére (A9-0253/2023),
1.	elfogadja első olvasatban az alábbi álláspontot;
2.	jóváhagyja a Parlament, a Tanács és a Bizottság ezen állásfoglaláshoz csatolt együttes nyilatkozatát, amelyet az Európai Unió Hivatalos Lapjának C sorozatában fognak közzétenni;
3.	felkéri a Bizottságot, hogy utalja az ügyet újból a Parlamenthez, ha javaslatát másik szöveggel váltja fel, lényegesen módosítja vagy lényegesen módosítani kívánja;
4.	utasítja elnökét, hogy továbbítsa a Parlament álláspontját a Tanácsnak és a Bizottságnak, valamint a nemzeti parlamenteknek.

P9_TC1-COD(2022)0272
Az Európai Parlament álláspontja, amely első olvasatban 2024. március 12-én került elfogadásra a digitális elemeket tartalmazó termékekre vonatkozó horizontális kiberbiztonsági követelményekről, valamint a 168/2013/EU és az (EU) 2019/1020 rendelet, és az (EU) 2020/1828 irányelv módosításáról (a kiberrezilienciáról szóló rendelet) szóló (EU) 2024/... európai parlamenti és tanácsi rendelet elfogadására tekintettel
(A Parlament és a Tanács megállapodása következtében a Parlament álláspontja megegyezik a végleges jogalkotási aktussal, az (EU) 2024/2847 rendelettel.)


MELLÉKLET A JOGALKOTÁSI ÁLLÁSFOGLALÁSHOZ

Az Európai Parlament, a Tanács és a Bizottság együttes politikai nyilatkozata az ENISA erőforrásairól a digitális elemeket tartalmazó termékekre vonatkozó horizontális kiberbiztonsági követelményekről, a 168/2013/EU és az (EU) 2019/1020 rendelet, valamint az (EU) 2020/1828 irányelv módosításáról szóló (EU) 2024/2847 európai parlamenti és tanácsi rendelet (a kiberrezilienciáról szóló jogszabály) elfogadása alkalmából
Az Európai Parlament és a Tanács úgy véli, hogy ez a rendelet további feladatokat ruház az ENISA-ra, amelyek a munkateher növekedését eredményezik, és további erőforrásokat igényelnek mind szakértelem, mind a létszám tekintetében. Ezt figyelembe véve annak érdekében, hogy az ENISA hatékonyan el tudja látni az e rendelet szerinti feladatait, az Európai Parlament, a Tanács és a Bizottság úgy véli, hogy szükségessé válhat az ENISA erőforrásainak növelése, különösen a megfelelő szakértelemmel rendelkező emberi erőforrásai tekintetében. E növelésről az ENISA létszámtervével kapcsolatos éves eljárás keretében lehetne rendelkezni. Ennek megfelelően a Bizottság, amely felelős azért, hogy az Unió általános költségvetésének tervezetébe belefoglalja az ENISA létszámtervéhez általa szükségesnek ítélt előirányzatokat az EUMSZ 314. cikkében meghatározott költségvetési eljárás keretében és a kiberbiztonsági jogszabályban meghatározott eljárásnak megfelelően, értékeli az ENISA létszámtervére vonatkozóan az e rendelet hatálybalépését követő első évre benyújtott előirányzatokat annak tükrében, hogy mekkora erőforrásokra – különösen emberi erőforrásokra – lesz szüksége az ENISA-nak az e rendelet szerinti feladatai megfelelő ellátásához.

